OpenLLM-France/wikimedia huggingface dataset:
# Nonhigny

Nonhigny és un municipi francès situat al departament de Meurthe i Mosel·la i a la regió del Gran Est. L'any 2007 tenia 106 habitants.

## Demografia
### Població

El 2007 la població de fet de Nonhigny era de 106 persones. Hi havia 40 famílies, de les quals 8 eren unipersonals (8 homes vivint sols), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 42 eren l'habitatge principal de la família, 4 eren segones residències i 10 estaven desocupats. 51 eren cases i 5 eren apartaments. Dels 42 habitatges principals, 31 estaven ocupats pels seus propietaris, 8 estaven llogats i ocupats pels llogaters i 3 estaven cedits a títol gratuït; 1 tenia dues cambres, 3 en tenien tres, 6 en tenien quatre i 32 en tenien cinc o més. 33 habitatges disposaven pel capbaix d'una plaça de pàrquing. A 23 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Nonhigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 8 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 8 |
| 8 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 0 |
| 0 | 30 a 34 | 8 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 8 |
| 12 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 63 persones, 43 eren actives i 20 eren inactives. De les 43 persones actives 39 estaven ocupades (22 homes i 17 dones) i 4 estaven aturades (1 home i 3 dones). De les 20 persones inactives 6 estaven jubilades, 7 estaven estudiant i 7 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de fabricació d'altres productes industrials.
L'any 2000 a Nonhigny hi havia 4 explotacions agrícoles.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Nonhigny a l'INSEE.
* Évolution et structure de la population Fitxa amb el detall de dades de Nonhigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Constructe

«Constructe» té aquests significats:
* Constructe (epistemologia)
* Constructe (psicologia)
* Constructe social
* Estat constructe
Viccionari
# Stauroglanis gouldingi

Stauroglanis gouldingi és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 2,7 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Daraá (conca del riu Negro).

## Referències

* 1 2 3 De Pinna, M. C. C., 1989. A new scarcoglanidine catfish, phylogeny of its subfamily, and an appraisal of the phyletic status of the Trichomycterinae (Teleostei, Trichomycteridae). Am. Mus. Novit. Núm. 2950: 1-39.
* ↑ uBio (anglès)
* ↑ BioLib (anglès)
* 1 2 3 FishBase (anglès)
* ↑ Zuanon, J. i I. Sazima, 2004. Natural history of Stauroglanis gouldingi (Siluriformes: Trichomycteridae), a miniature sand-dwelling candiru from central Amazonia streamlets. Ichthyol. Explor. Freshwat, 15(3):201-208.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Senyoria de Vacarisses

La Senyoria de Vacarisses fou una jurisdicció feudal catalana dins el terme actual de Vacarisses.

## Història

Guillem de Montcada s'anomena de Vacarisses o de Muntanyola en els primers documents en què és esmentat, a finals del segle x. Ramon de Colomer de Vacarisses, i la seva esposa Dolça, en un document del segle xiii reconeixen que tenen pel monestir de Sant Llorenç del Munt diversos honors en el territori del castell de Vacarisses.
Tot i que el castell estava en mans dels Montcada i que a principis del segle xiv la castlania l'exercien els Castellet, sembla que la senyoria superior devia pertànyer al rei, ja que el 1358 Pere el Cerimoniós el va vendre, juntament amb la jurisdicció, al seu conseller Jaume Desfar. El castell va ser propietat d'aquesta família fins finals del segle xvi, quan Isabel Desfar es va casar amb el capità Francesc d'Amat i de Grevalosa i la senyoria va passar a aquesta família.
L'any 1670, el castell és en poder de Josep d'Amat i de Planella, que contreu matrimoni amb Marianna de Junyent. A aquest cavaller, Felip V li va atorgar el 1702 el títol de primer marquès de Castellbell. Al castell de Vacarisses hi nasqué un fill seu, Manuel d'Amat i de Junyent, que va aconseguir per mèrits de guerra, ser tinent general de l'exèrcit i més tard governador de Xile i virrei del Perú. Essent virrei del Perú, es va recordar dels seus compatricis i va fer vint-i-sis dots, per ser lliurats entre la gent del seu poble natal.
# Festival de fotografia

Un festival de fotografia és un esdeveniment artístic que té lloc durant un o més dies i durant el qual s'organitza una sèrie d'exposicions de fotografies en diferents llocs de la mateixa ciutat o regió, en museus, galeries o en espais inusuals, tals com a esglésies, antigues fàbriques o a l'aire lliure. Algunes d'aquestes àrees només estan obertes al públic durant el festival. A més de les exposicions, durant l'esdeveniment també s'hi fan conferències, debats, tallers o seminaris.
També poden oferir, a més, altres esdeveniments com projeccions nocturnes, signatures de llibres, debats amb experts, crítics i fotògrafs sobre el seu treball i les peces exposades. Les projeccions nocturnes de fotos poden anar acompanyades de concerts o actuacions.
Generalment, els festivals fotogràfics solen organitzar-se periòdicament (normalment de manera anual) i en la mateixa època de l'any.
Alguns festivals de fotografia rellevants són: la Biennal de Fotografia Xavier Miserachs (Palafrugell, Baix Empordà), DOCfield (a Barcelona), PHotoEspaña (amb seu a Madrid), Rencontres d'Arles (Arle, Provença), Visa pour l'Image (Perpinyà, Rosselló), o el desaparegut Emergent-Lleida.
# Bostrychia

Bostrychia és un gènere d'ocells de la família dels tresquiornítids (Threskiornithidae). Aquests ibis habiten zones humides en boscos i sabanes, de l'Àfrica subsahariana.

## Taxonomia

Segons la classificació del Congrés Ornitològic Internacional (versió 2.5, 2010), aquest gènere es classifica en cinc espècies:
* Ibis nan (Bostrychia bocagei).
* Ibis carunculat (Bostrychia carunculata).
* Ibis hadadà (Bostrychia hagedash).
* Ibis olivaci (Bostrychia olivacea).
* Ibis clapejat (Bostrychia rara).

## Referències

* ↑ Classificació dels Pelicaniformes a ZOONOMEN Rev. 5-9-2010
# Nicolás Fedor

Nicolás Ladislao Fedor Flores, conegut com a Miku, (Caracas, Veneçuela, 19 d'agost de 1985), és un futbolista veneçolà que juga com a davanter al Metropolitanos FC.
Fill de família hongaresa emigrant, que va abandonar la seva pàtria després de la Segona Guerra Mundial, va jugar des de juny de 1989 fins al juny de 2001 a l'equip de futbol de la seva escola Sant Tomàs de Villanueva a Caracas. El seu sobrenom "Miku" prové d'una derivació del seu nom en hongarès, Miklós.

## Carrera esportiva
### Gimnàstic de Tarragona

L'agost de 2007 va ser cedit al Gimnàstic de Tarragona i li van assignar la samarreta amb el número 9. Va sortir com a titular en el seu debut amb el Gimnàstic a la segona divisió el 26 d'agost de 2007 contra el Deportivo Alavés amb victòria del seu equip 2-0, disputant els 90 minuts i rebent una targeta groga.
En total a la Copa del Rei de futbol 2007-08 hi va disputar un partit (de titular), jugant 90 minuts, rebent 1 targeta groga, i el seu equip eliminat en la segona ronda. Va disputar i guanyar la final de la Copa Catalunya contra el Futbol Club Barcelona amb victòria del seu equip 2-1, disputant 34 minuts entrant des de la banqueta.
L'11 de novembre de 2007 va marcar el seu primer gol contra el Racing Club de Ferrol amb victòria del seu equip 2-0, disputant els 90 minuts.
El 26 d'abril de 2008 va marcar el seu segon gol contra el Celta de Vigo donant-li la victòria 2-1 al minut 87 després d'entrar des de la banqueta al minut 67, va ser una jugada impossible, arribant fins a la línia de córner disparant sense angle i el seu xut va tocar el just en el pal per colar-se a la porteria.
En total a la Segona divisió espanyola 2007/08 hi va disputar 29 partits, 21 de titular, jugant 1.785 minuts marcant 2 gols i rebent 5 targetes grogues.
Miku fou fitxat del València CF de la Primera divisió espanyola, equip que jugaria la pròxima temporada la Copa de la UEFA, però el conjunt "Ché" no ho té en els plans per a la nova campanya i busquen cedir-lo a préstec, a algun equip de segona o primera divisió. Durant tot el mes de juliol el veneçolà va jugar partits de pretemporada amb el València CF, després d'aquest temps es van analitzar les propostes i el jugador va tenir nou equip, UD Salamanca, havent equips interessats com l'Hèrcules CF de segona i el CD Numancia acabat d'ascendir a primera.

## Referències

* ↑ «Miku». Eurosport. Arxivat de l'original el 6 maig 2017. [Consulta: 20 octubre 2020].

## Enllaços externs

* Nicolás Fedor a BDFutbol
# Resolució 34 del Consell de Seguretat de les Nacions Unides

La Resolució 34 del Consell de Seguretat de les Nacions Unides, aprovada el 15 de setembre de 1947, va excloure les disputes entre Grècia i Albània i entre Iugoslàvia i Bulgària per una altra, de les qüestions en les quals s'ocupa el Consell.
La resolució va ser adoptada amb nou vots a favor i amb l'abstenció de Polònia i la Unió Soviètica.

## Vegeu també

* Llista de resolucions del Consell de Seguretat de les Nacions Unides 1 a la 100 (1947 - 1952)

## Enllaços externs

* PDF Text de la Resolució a UN.org
# Coll de l'Arboç

El Coll de l'Arboç és una muntanya de 269 metres que es troba al municipi de Godall, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Coll de l'Arboç». Gran Enciclopèdia Catalana. Barcelona: Grup Enciclopèdia Catalana.
# Spressa delle Giudicarie

Spressa delle Giudicarie és un formatge italià de pasta premsada semicuita elaborat amb llet crua de vaca a la regió de Trentino - Alto Adige, a les valls de la Giudicarie, sobretot a la vall de Rendena i Ledro. Gaudeix d'una denominació d'origen protegida a nivell europeu pel Reg. CE n.º 2275/03 (Diari Oficial de les Comunitats Europees de 23 de desembre de 2003). Tendre, es pot consumir després d'una maduració de tres mesos, mentre que el madurat té més de sis mesos. Durant els tres mesos d'estiu s'elabora en malgas a partir dels 1.700 m d'altitud i l'aliment alpí li proporciona al formatge unes aromes i uns sabors característics de l'alpeggio.
La llet prové de la raça Rendena en la seva major part, la raça autòctona, però també de la Bruna, Grigio Alpina, Frisona i Pezzata Rossa. Per produir-lo s'acumula la llet de dues munyides, la vespertina i la matutina.

## Història

En el passat l'spressa era essencialment un producte "residual", quan els agricultors i els ramaders lleters tractaven d'obtenir la major quantitat possible de llet per fer mantega, que era el que més bé pagava el mercat local. La llet descremada que quedava era utilitzada per a la producció d'un formatge pobre, de consum reservat gairebé exclusivament a la família de l'agricultor. El nom "Spressa" deriva del dialecte "spress", és a dir, molt espremut.
Les primeres referències històriques es remunten a l'antiguitat, com ho demostra la Regola di Spinale e Manez del 1249. Més recentment, les referències a aquest tipus de formatge es pot trobar a Urbario de Marini, en la qual, per als anys 1915 i 1916, mostra la "polenta Spressa" com a formatge típic.
Avui en dia, l'spressa Giudicarie ja no és un formatge molt magre com ho era abans; la recuperació econòmica i l'augment del turisme i de l'artesania locals, han reviscut les àrees de producció d'aquest formatge de la pobresa i la necessitat. Però la tradició local encara manté la tècnica de processament de llet baixa en greix, encara que només de desnata durant la nit la munyida del vespre. La qualitat i el sabor hi ha sortint guanyant, ja que el formatge que es produeix en l'actualitat té un contingut en greix lleugerament més alt que el d'abans.

## Zona de producció

La zona de producció es troba al Trentino occidental, a les valls de la Giudicarie, especialment la vall Rendena i la de Ledro, en part dins del parc natural de l'Adamello-Brenta. És un dels formatges més antics de les muntanyes dels Alps.

## Referències

* ↑ Guatteri, Fabiano. Formaggi. Conoscere e riconoscere le migliori produzioni dell'Italia e dell'Europa. De Agostini, 2012, p. 193. ISBN 9788841876978.
* ↑ «Dades a naturalmenteitaliano.it».
* 1 2 3 «Dades a agraria.org».
* ↑ «Dades a lavinium.com».
# Ghulam Muhammad Ghous Khan

Amir ul-Hind, Wala Jah Umdat ul-Umara Mukhtar ul-Mulk Siraj ud-Daula Nawab Ghulam Muhammad Ghous Khan Bahadur Jang, fou nawab nazim del Carnàtic, fill i successor d'Azam Jah Umdat ul-Umara Mukhtar ul-Mulk Roshan ud-Daula Nawab Muhammad Munawwar Khan Bahadur Jang Sipah-Salar.
Va néixer a Madras el 25 d'agost de 1824 i va succeir al seu pare nominalment, quan aquest va morir el 12 de novembre de 1825 i fou instal·lat a palau el 23 de desembre de 1825. Els britànics li van permetre heretar el títol; als nawabs anteriors havien estat privats de tota activitat política i el sistema havia de continuar però conservant l'aparença d'un govern. Així fou nomenat regent el seu besoncle Azim Jah Bahadur Naib-i-Mukhtar, fins que va arribar a la majoria i fou investit de tots els limitats poders de què disposava el 25 d'agost de 1842. Va escriure "Ghulzar-i-Azam".
Va morir a Madras al palau Chepauk el 7 d'octubre de 1855 deixant només dues filles. D'acord amb la doctrina de Lord Dalhousie del lapse, el domini fou definitivament annexionat. Una branca col·lateral va obtenir el 1867 el títol de príncep d'Arcot.
# Serra del Fonoll

La serra del Fonoll (també coneguda com a serra Morena) són un conjunt de turons de l'illa de Mallorca que separen els termes de Montuïri i Lloret de Vistalegre.
Les possessions que travessa són el puig Moltó, son Company, can Calussa, Son Boiràs, son Berenguer, Sabor i son Toni Coll al terme de Montuïri. Per la seva banda al terme de Lloret són la casa Nova, can Talaió, son Miralles i son Vent.
Tradicionalment era coneguda pels casos de violència i bruixeria que varen tenir lloc en aquestes contrades.

## Referències

* Llibre de cort reial Un llibre de cort reial mallorquí del segle xiv (1357-60) Volum 2, de Joan Miralles i Monserrat
* Montuïri i el Pla, entre la Mallorca profunda i la real de Climent Picornell Arxivat 2010-08-08 a Wayback Machine.
* MIRALLES MONSERRAT, Joan (1995): Un poble, un temps. Miquel Font Editor, Palma, 147
# Bruz

Bruz (en bretó Bruz) és un municipi francès, situat a la regió de Bretanya, al departament d'Ille i Vilaine. L'any 2006 tenia 14.231 habitants. És un dels municipis signataris de la carta Ya d'ar brezhoneg.

## Demografia

Evolució de la població Cassini i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2 307 | 2 173 | 2 048 | 2 198 | 2 280 | 2 233 | 2 409 | 2 460 | 2 458 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 530 | 2 677 | 3 006 | 2 836 | 2 828 | 3 003 | 3 126 | 3 432 | 3 503 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 3 455 | 2 864 | 2 909 | 2 751 | 2 664 | 2 900 | 2 799 | 2 820 | 3 814 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 4 213 | 5 969 | 7 281 | 7 856 | 8 114 | 13 207 | 14 231 | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1983-2008 | Robert Barré | Divers droite |
| 2008- | Philippe Caffin | Divers gauche |
# Ocna Sibiului (castrum)

El castrum d'Ocna Sibiului era un fort de la província romana de Dàcia romana. El fort va ser construït i abandonat el 2n segle dC..Les seves ruïnes van ser desenterrades al turó de Topârcii a Ocna Sibiului (Romania).

## Referències

* ↑ «Repertoriul Arheologic Naţional». [Consulta: 29 setembre 2021].

## Enllaços externs

* Castra romana de Romania: Google Maps / Earth Arxivat 2012-12-05 at Archive.is
# Resolució 508 del Consell de Seguretat de les Nacions Unides

La Resolució 508 del Consell de Seguretat de les Nacions Unides, fou aprovada per unanimitat el 5 de juny de 1982, recordant les resolucions 425 (1978), 426 (1978), 427 (1978), 434 (1978), 444 (1979), 450 (1979) 459 (1979), 467 (1980), 474 (1980), 483 (1980), 490 (1981) i 501 (1982) va exigir el final de les hostilitats estrangeres que es produeixen en territori libanès entre l'Organització d'Alliberament de Palestina i Israel. Israel va subratllar que estaven molestos perquè la resolució 508 no mencionés ni suggerís que l'Organització d'Alliberament de Palestina eren culpables de l'atac a l'ambaixador israelià.
La resolució va demanar un alto el foc a les 06.00 hora local el 6 de juny de 1982, de manera que es podia respectar la resolució 490 (1981). També va demanar al Secretari General de les Nacions Unides que realitzés tots els esforços possibles per garantir l'aplicació i el compliment d'aquesta resolució i informar al Consell el més aviat possible i no més tard de quaranta vuit hores després de l'aprovació d'aquesta resolució.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Guerra Civil libanesa

## Enllaços externs

* PDF Text de la Resolució a UN.org
# Coll de l'Arç (Navès)

* Aquest article tracta sobre la collada del municipi de Navès. Vegeu-ne altres significats a «Coll de l'Arç».
El Coll de l'Arç és una collada del municipi de Navès, al Solsonès, situada a 1.081,3 metres d'altitud situada al nord del Serrat dels Sarrions.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sòfil

Sòfil (en llatí Sophilus, en grec antic Σώφιλος) fou un poeta còmic de la comèdia mitjana originari de Sició o potser de Tebes. Es creu que va florir a la 108a Olimpíada, cap a l'any 348 aC.
Segons Suides, va compondre diversos drames:
* Κιθαρῳδός (Kizarodós "El Citarista")
* Φίλαρχος (Philargos "L'ambiciós")
* Τυνδάρεως ἢ Λήδα (Tindàreu i Leda)
* Δηλία (Delia)
* Ἐγχειρίδιον (o Χοιρίδιον) (Encheiridion o Choiridion)
* παρακαταθήκη (Parakatatheke)
* Συντρέχοντες (Syntregontes "Lluitadors")
* Ἀνδροκλῆς (Androkles)
Diògenes Laerci encara menciona una altra obra de nom Γάμοι (Gamoi "casaments"), però podria ser obra de Filemó.

## Referències

* ↑ Sophilus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 865
# Gran Premi dels Comerciants de Templeuve

El Gran Premi dels Comerciants de Templeuve és una competició ciclista d'un sol dia que es disputa a Templeuve, una secció de la ciutat de Tournai, a la província de l'Hainaut. Creada el 2014 formant part de l'UCI Europa Tour, amb una categoria 1.2. L'any següent baixà a categoria nacional.

## Palmarès

| Any | Vencedor | Segon | Tercer |
| 2014 | Oliver Naesen | Łukasz Wiśniowski | Gaëtan Bille |
| 2015 | Robin Stenuit | Gorik Gardeyn | Bryan Verdoolaeghe |
| 2016 | Robin Mertens | Jérémy Lecroq | Jo Maes |
| 2017 | Bram Welten | Louis Verhelst | Martin Schäppi |

## Enllaços externs

* Palmarès a sitiodeciclismo.net
# Bolxoi Log

«Bolxoi Log» té aquests significats:
* Bolxoi Log (Altai), localitat del krai de l'Altai, a Rússia
* Bolxoi Log (Rostov), localitat de l'óblast de Rostov, a Rússia
# Nuragheïta

La nuragheïta és un mineral de la classe dels sulfats. El nom està relacionat amb nuraghe, unes construccions de l'edat del bronze exclusives de l'illa de Sardenya.

## Característiques

La nuragheïta és un sulfat de fórmula química Th(MoO₄)₂·H₂O. Es tracta del segon molibdat de tori trobat a la natura. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 19680.

## Formació i jaciments

Va ser descoberta a Punta de Su Seinargiu, al municipi de Sarroch, pertanyent a la ciutat metropolitana de Càller (Sardenya, Itàlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Nuragheite» (en anglès). Mindat. [Consulta: 17 desembre 2019].
# Riu Fish

«Riu Fish» té aquests significats:
* Great Fish River, a Sud-àfrica
* Fish River (Namibia) a Namíbia
* Fish River (Alabama)
* Fish River (Alaska)
* Fish River (Maine),
* Fish River chain of lakes, a Maine
# Talmaliya

Talmaliya era una ciutat hitita situada al sud-sud-est d'Hattusa. Estava en mans de la tribu kashka que tenia com a capital Pishuru cap a l'any 1300 aC.
Formava el límit dels seus dominis permanents en aquell territori, i les ciutats de Karahna i Marista les fronteres per l'altra banda. En aquella època els kashka tenien un exèrcit de vuit-cents carros i innombrables tropes d'infanteria. Hattusilis III va ser cridat pel seu germà Muwatal·lis II que li va donar cent-vint carros i molt poca infanteria. Va atacar els kashka d'aquelles ciutats i va matar tots els seus caps, i l'enemic va fugir.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 209. ISBN 8446022532.
# Gran Premi dels Estats Units de Motocròs

«Gran Premi dels Estats Units de Motocròs» té aquests significats:
* Gran Premi dels Estats Units de Motocròs 125cc, celebrat fins al 1987
* Gran Premi dels Estats Units de Motocròs 250cc, celebrat fins al 1999
* Gran Premi dels Estats Units de Motocròs 500cc, celebrat fins al 1992
* Gran Premi dels Estats Units de MX1 i MX2, celebrat del 2010 al 2011